Die Wes-Australiese Onderwyssertifikaat (The Western Australian Certificate of Education)

Inligting vir ouers en versorgers

# WACE en WASSA

Die Wes-Australiese Onderwyssertifikaat (Western Australian Certificate of Education - WACE) is ’n senior skoolsertifikaat wat nasionaal erken word in die Australiese Kwalifikasieraamwerk (Australian Qualifications Framework.) Die WACE word toegeken aan studente wat hul 2-jaar senior sekondêre onderrig suksesvol voltooi het en die vereiste standaarde behaal het. Die WACE word erken deur universiteite, ander tersiêre opleidingsverskaffers en die industrie.

Alle studente ontvang ’n Wes-Australiese Verslag van Studenteprestasie (Western Australian Statement of Student Achievement - WASSA) wanneer hulle Jaar-12 voltooi het. ’n Student se prestasie in elke kursus, kwalifikasie en program wat in hul senior sekondêre skoolloopbaan voltooi is, word formeel op die WASSA aangeteken.

# Wat is die WACE vereistes?

Om ’n WACE te behaal, moet studente:

* ten minste 20 eenhede, of gelykstaande, voltooi
* een van 3 kursuskombinasie-opsies voltooi:
* ten minste 4 Jaar-12 ATAR-kursusse
* ten minste 5 Jaar-12 Algemene kursusse (of ’n kombinasie van Algemene- en tot 3 Jaar-12 ATAR-kursusse) of gelykstaande
* ’n Certificate II (Sertifikaat II) (of hoër) VET-kwalifikasie gekombineer met ATAR-, Algemene- of Grondslagkursusse.
* ’n minimum standaard van geletterdheid en ’n minimum standaard van gesyferdheid behaal
* voldoen aan die vereiste van diepte en breedte van die studie
* ’n prestasiestandaard bereik van ten minste 14 C-resultate of hoër in Jaar-11 en 12, insluitend ten minste 6 C-resultate (of gelykstaande) in Jaar-12.

# Wat is die WACE studie-opsies?

3 Studie-opsies wat studente mag meng en pas word aan hulle gebied:

* WACE-kursusse, insluitend ATAR-, Algemene- en Grondslagkursusse
* VET-kwalifikasies
* goedgekeurde programme.

# Standaardvereistes van geletterdheid en gesyferdheid

Studente moet die minimum standaarde van geletterdheid en gesyferdheid demonstreer deur of:

* vooraf te kwalifiseer deur die lees-, skryf- en gesyferdheidstoetse van die Jaar-9 Nasionale Assesseringsprogram — Geletterdheid en Gesyferdheid (National Assessment Program — Literacy and Numeracy - NAPLAN)
* die Aanlyn Geletterdheid en Gesyferdheidsasserings (Online Literacy and Numeracy Assessments - OLNA) suksesvol te voltooi

<https://senior-secondary.scsa.wa.edu.au/assessment/olna/prequalification-through-naplan>

# Diepte en breedte vereistes

Studente moet ’n minimum van 20 eenhede in senior skoolonderrig voltooi, insluitend:

* ten minste 10 Jaar-12 eenhede, of gelykstaande (insluitend goedgekeurde programme en/of VET)
* 4 eenhede van ’n Engelse leerarea kursus, na Jaar-10, insluitend ten minste een paar Jaar-12 eenhede van ’n Engelse leerareakursus
* een paar Jaar-12 eenhede van Lys A (Kunste, Tale, Sosiale Wetenskappe)
* een paar Jaar-12 eenhede van lys B (Wiskunde, Wetenskap, Tegnologie).

# Prestasiestandaardvereistes

Studente moet ten minste 14 C-resultate of gelykstaande behaal in Jaar-11 en Jaar-12 eenhede, insluitend ten minste 6 C-resultate of gelykstaande in Jaar-12 eenhede.

# Hulpbronne

SCSA het ’n toegewyde webwerf vir ouers en die gemeenskap wat inligting verskaf oor:

* wat kinders en jongmense behoort te leer
* hoe hulle geassesseer word
* die standaarde wat van kinders en jongmense verwag word om te bereik in elke jaarvlak.

<https://parent.scsa.wa.edu.au/>